ZMLUVA O VYHOTOVENÍ AUDIOVIZUÁLNEHO ZÁZNAMU A PODOBIZNE A ICH POUŽITÍ

uzavretá podľa § 269 ods. 2 Obchodného zákonníka medzi:

1. **Prevádzkovateľom:**

**Mgr.art. Jana Magicová – BRISHKA tanečné štúdio**

IČO: 48266892

Miesto podnikania Horná Mičiná 91, 97401 Horná Mičiná

 (ďalej len **„Prevádzkovateľ“**)

a

1. **Poskytovateľom:**

Meno a priezvisko:

Dátum narodenia:

Bydlisko:

Zastúpená zákonným zástupcom (rodičom)

Meno a priezvisko:

Dátum narodenia:

Bydlisko:

(ďalej len „**poskytovateľ**“)

(ďalej prevádzkovateľ a poskytovateľ spolu ako „**zmluvné strany**“ a ktorýkoľvek z nich ako „**zmluvná strana**“)

Zmluvné strany uzatvárajú túto rámcovú zmluvu o vyhotovení a použití podobizne a audiozáznamu (ďalej ako „**Zmluva**“) za nasledovných podmienok:

1. **Predmet Zmluvy**
	1. Prevádzkovateľ vedie Tanečné štúdio Brishka, v ktorom organizuje kurzy tanca pre deti a dospelých, tábory a organizuje tanečné vystúpenia a účasť na tanečných súťažiach. V priebehu kurzov, táborov, vystúpení a súťaží vyhotovuje prevádzkovateľ fotografickú dokumentáciu a audiovizuálne záznamy, na ktorých je alebo môže byť, ako účastník kurzu, alebo tábora zachytený aj poskytovateľ.
	2. Poskytovateľ má záujem, aby mu prevádzkovateľ kópie dokumentácie a záznamov bezodplatne poskytol na jeho osobné použitie a vlastnú potrebu a prevádzkovateľ je ochotný záznamy na vlastné náklady poskytnúť poskytovateľovi, za predpokladu, že poskytovateľ súhlasí s tým, aby ich po dobu trvania tejto Zmluvy mohol prevádzkovateľ požívať aj na vlastné propagačné a marketingové účely,
	3. Na základe tejto Zmluvy a za podmienok v nej uvedených bude prevádzkovateľ zhotovovať fotodokumentáciu a audiovizuálne záznamy z kurzov, táborov, súťaží a vystúpení s účasťou poskytovateľa (ďalej ako „**materiály**“) a zaväzuje sa poskytovateľovi
* umožniť prístup k materiálom ich prehliadnutím na zariadeniach prevádzkovateľa;
* poskytnúť jednu kópiu fotodokumentácie a audiovizuálneho záznamu, na ktorom je zachytený poskytovateľ, a to bezodplatne a bez nákladov poskytovateľa na nosič informácií (prenosom emailom alebo prostredníctvom úložiska, na CD-rome, vytlačené, na inom vhodnom nosiči informácií podľa výberu prevádzkovateľa);
* poskytnúť oprávnenie na použitie materiálov na vlastné nekomerčné použitie poskytovateľa.
	1. Na základe tejto Zmluvy a za podmienok v nej uvedených poskytovateľ dáva privolenie v súlade s § 11 a nasl. Občianskeho zákonníka na vyhotovenie a použitie svojej podobizne a obrazového alebo zvukového záznamu v materiáloch a ich použitie na účely marketingu a reklamy prevádzkovateľa, čo zahŕňa právo prevádzkovateľa použiť ich pri svojej propagácii a reklamnej komunikácii, vrátane v tlačených dokumentoch, v elektronických médiách, reklamných plochách, sociálnych sieťach, web stránke pričom časový a územný rozsah privolenia nie je obmedzený. Zmluvné strany sa dohodli, že odplatou za privolenie poskytovateľa je oprávnenie poskytovateľa na získanie materiálov a ich použite podľa bodu 1.1 Zmluvy.
	2. Prevádzkovateľ sa zaväzuje používať materiály s účasťou poskytovateľa výhradne pre účely svojho podniku s odbornou starostlivosťou a nie je oprávnený ich v hanlivom alebo nevhodnom kontexte, ani poskytnúť inej osobe na ďalšie reklamné použitie pre túto osobu. Súhlas poskytovateľa ani jeho upovedomenie sa nevyžaduje na žiadne ďalšie a dodatočné použitie materiálov pre iné reklamné a marketingové aktivity prevádzkovateľa po prvom použití.
1. **Trvanie Zmluvy a jej skončenie**
	1. Táto Zmluva je uzavretá na dobu určitú, a to na dobu piatich rokov od jej uzavretia. Pokiaľ žiadna zmluvná strana najneskôr tri mesiace pred skončením platnosti (alebo predĺženej platnosti) Zmluvy nedoručí druhej zmluvnej strane oznámenie o tom, že si neželá Zmluvu predĺžiť, predlžuje sa automaticky platnosť Zmluvy vždy na ďalšie tri roky od uplynutia predošlej doby platnosti Zmluvy. Počas každého obdobia predĺženej platnosti Zmluvy má prevádzkovateľ právo na využívanie materiálov, vytvorených a používaných na základe tejto Zmluvy.
	2. Pred uplynutím doby platnosti Zmluvy je možné zmluvu skončiť dohodou zmluvných strán. Okrem toho je zmluvná strana oprávnená od Zmluvy odstúpiť, ak druhá zmluvná strana závažne poruší svoje povinnosti podľa Zmluvy.
	3. Za závažné porušenie povinností podľa Zmluvy prevádzkovateľom sa považuje, ak prevádzkovateľ používa materiály vyhotovené podľa tejto Zmluvy v podstatnom rozpore s podmienkami Zmluvy a toto porušenie neodstráni ani v lehote 15 dní od písomnej výzvy poskytovateľa na nápravu. Za závažné porušenie Zmluvy poskytovateľom sa považuje, ak poskytovateľ zmarí účel tejto Zmluvy, najmä vykoná také úkony alebo si uplatní také práva alebo nároky, v dôsledku ktorých bude obmedzené alebo ukončené využitie materiálov a prevádzkovateľ nebude v dôsledku toho oprávnený používať materiály v rozsahu predpokladanom Zmluvou a po dobu trvania Zmluvy, pričom v takom prípade poskytovateľ zodpovedá za škodu, spôsobenú prevádzkovateľovi v plnom rozsahu a berie na vedomie, že takáto náhrada škody môže zahŕňať náklady vyhotovenia materiálov, cenu reklamného času alebo priestoru, ako aj ďalšie nároky prevádzkovateľa súvisiace s predčasným skončením alebo zmarením účelu Zmluvy.
	4. Meniť alebo doplňovať obsah tejto Zmluvy je možné len písomne formou dodatkov, ktoré budú platné, len ak budú podpísané oprávnenými zástupcami oboch zmluvných strán.
	5. Táto Zmluva je vypracovaná v 2 vyhotoveniach, z ktorých jedno si ponechá prevádzkovateľ a jedno poskytovateľ.
	6. Zmluva sa riadi slovenským právom, a to najmä ustanoveniami § 269 ods. 2 Obchodného zákonníka a ďalšími príslušnými ustanoveniami Obchodného zákonníka.
	7. Prevádzkovateľ potvrdzuje, že sa pred uzavretím Zmluvy oboznámil s informáciou o spracúvaní osobných údajov, ktorá mu bola predložená pred podpisom Zmluvy a je jej prílohou 1.
	8. Zmluvné strany vyhlasujú, že sa riadne oboznámili s ustanoveniami tejto Zmluvy, porozumeli právam a povinnostiam z nej vyplývajúcim a na znak súhlasu s jej obsahom ju slobodne a vážne podpisujú.

Príloha 1: Informácia o spracúvaní osobných údajov

V Hornej Mičinej dňa

|  |  |  |
| --- | --- | --- |
| **Prevádzkovateľ:**  |  | **Poskytovateľ:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Mgr.art. Jana Magicová – BRISHKA tanečné štúdio |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Príloha 1: Informácia o spracúvaní osobných údajov** **– Zmluva o vyhotovení audiovizuálneho záznamu a podobizne a ich použití**

Prosíme Vás, aby ste oboznámili s touto informáciou o spracúvaní Vašich osobných údajov podľa čl. 12-14 Nariadenia EÚ 2016/679 - všeobecné nariadenie o ochrane údajov (ďalej ako **„Nariadenie**“).

|  |
| --- |
| **Kto sme a kde nás nájdete?** Vaše osobné údaje spracúva prevádzkovateľ: **Mgr.art. Jana Magicová – BRISHKA tanečné štúdio**, IČO: 48266892, miesto podnikania Komenského 6793/14D, 97401 Banská Bystrica, telefón: +421 908 507 151 email: janka@brishka.sk (ďalej len „**Prevádzkovateľ**“).  |
| **Aké údaje spracúvame, právny základ, účely a doby spracúvania**  |
| **Údaje v reklamných a propagačných materiáloch a plnenie Zmluvy** | Na právnom základe zmluvy podľa čl. 6 ods. 1 písm. b) Nariadenia na účely zverejňujeme a inak spracúvame podobizeň, obrazové snímky, audiovizuálne záznamy a prípadne iné záznamy týkajúce sa dotknutej fyzickej osoby – poskytovateľa (ďalej ako „poskytovateľ“), ktorý s nami uzavrel Zmluvu o vyhotovení audiovizuálnych záznamoch a ich použití (ďalej ako „Zmluva“). Na právnom základe zmluvy podľa čl. 6 ods. 1 písm. b) Nariadenia ďalej spracúvame údaje poskytovateľa a prípadne jeho zákonného zástupcu uvedené v Zmluve na účely evidencie Zmluvy, a plnenie povinností prevádzkovateľa podľa Zmluvy. Doba spracovania je obmedzená trvaním Zmluvy a uplynutím premlčacej doby na uplatnenie práv zo Zmluvy, teda najdlhšie po dobu 3 rokov od skončenia Zmluvy.  |
| **Oprávnený záujem – uplatňovanie a obhajovanie právnych nárokov.**  | Na právnom základe oprávneného záujmu prevádzkovateľa podľa čl. 6 ods. 1 písm. f) Nariadenia, ktorým je uplatňovanie, preukazovanie a obhajovanie právnych nárokov prevádzkovateľa spracúvame osobné údaje poskytovateľa alebo jeho zákonného zástupcu po dobu potrebnú na uplatňovanie a obhajovanie právnych nárokov prevádzkovateľa, spravidla po dobu 3 rokov od skončenia Zmluvy alebo až do úplného vyriešenia právnych nárokov.  |
| **Kategórie sprostredkovateľov a iných príjemcov údajov** |
| **Právne nároky** | Údaje potrebné na uplatnenie a obhajovanie právnych nárokov môžu spracúvať spoločnosti, zaoberajúce sa vymáhaním pohľadávok, daňoví a finanční poradcovia, právni poradcovia Spoločnosti , ktorými sú fyzické a právnické osoby so sídlom v členskom státe EÚ. |
| **Zverejňovanie**  | Údaje v reklamných a propagačných materiáloch sú poskytované vydavateľom médií na účely ich zverejnenia, pre zverejnenie na sociálnych sieťach Facebook a Instagram sa poskytujú prevádzkovateľovi Facebook Ireland Ltd., so sídlom 4 Grand Canal Square, Grand Canal Harbour, Dublin 2, Írska republika, ktorý ich spracúva v súlade so svojou Politikou ochrany osobných údajov (https://www.facebook.com/policy.php) |
| **Námietka:** Ak údaje spracúvame na základe oprávneného záujmu, máte právo voči spracúvaniu kedykoľvek namietať z dôvodov týkajúcich sa Vašej konkrétnej situácie. Právo si môžete uplatniť u prevádzkovateľa osobne, emailom alebo oznámením zaslaným poštou. |
| **Ďalšie Vaše práva:** Máte právo na prístup k vašim osobným údajom a na ich kópiu. Ak sú údaje nesprávne, máte právo na ich opravu. Ak sú neúplné, máte právo ich doplniť. Máte právo na obmedzenie spracúvania v prípadoch určených predpismi, napríklad do ich opravy alebo počas konania o námietke. Máte právo na výmaz údajov v prípadoch, ktoré určujú predpisy, pokiaľ nie je toto právo obmedzené právnymi predpismi. Ak údaje spracúvame na základe súhlasu alebo zmluvy automatizovanými prostriedkami, máte právo na prenositeľnosť údajov (právo získať údaje v štruktúrovanom, bežne používanom, strojovo čitateľnom formáte a právo preniesť ich k inému prevádzkovateľovi. Práva si môžete uplatniť u prevádzkovateľa osobne, emailom alebo oznámením zaslaným poštou. Pri uplatnení práv sme oprávnení overiť Vašu totožnosť. Ak nebudete spokojní s tým, ako sme reagovali na uplatnenie Vašich práv alebo ak si myslíte, že Vaše údaje spracúvame v rozpore s predpismi, máte právo podať sťažnosť na Úrade na ochranu osobných údajov Slovenskej republiky (<https://dataprotection.gov.sk/uoou/>).  |